b"\n_START_ARTICLE_\nPalatin\xc5\xb3 auksilijus\n_START_PARAGRAPH_\nPalatin\xc5\xb3 auksilijus (lot. auxilia palatina, vns. auxilium palatinum) \xe2\x80\x93 v\xc4\x97lyvosios Romos imperijos p\xc4\x97stinink\xc5\xb3 palatin\xc5\xb3 dalinys, suformuotas i\xc5\xa1 samdini\xc5\xb3 nerom\xc4\x97n\xc5\xb3 (pvz., gal\xc5\xb3, german\xc5\xb3 ir pan.). Tokie daliniai pirm\xc4\x85 kart\xc4\x85 imti formuoti apie 325 m. Konstantino I kaip naujosios lauko armijos dalis._NEWLINE_\xc5\xbdodis lot. auxilium rei\xc5\xa1kia 'pagalba'. Auksilijai tai buv\xc4\x99 pagalbiniai daliniai (skaitykite \xe2\x80\x9eAuksiliarijai\xe2\x80\x9c). Dalis auksilij\xc5\xb3 tur\xc4\x97jo specialius pavadinimus, pvz., Cornuti ar Brachiati. Kiti buvo pavadinti pagal gentis, i\xc5\xa1 kuri\xc5\xb3 buvo u\xc5\xbeverbuoti. Da\xc5\xbeniausiai tai b\xc5\xabdavo ryt\xc5\xb3 Galijos ar german\xc5\xb3 gentys. \xc5\xa0ie daliniai tapo palatin\xc5\xb3 daliniais, kai 365 m. nuo komitatensi\xc5\xb3 buvo atskirta dalis dalini\xc5\xb3 ir pavadinti palatinais._NEWLINE_N\xc4\x97ra \xc5\xbeinoma, kiek kari\xc5\xb3 b\xc5\xabdavo viename auksilijuje, bet A.H.M. Jones ra\xc5\xa1\xc4\x97, kad j\xc5\xb3 b\xc5\xabdavo 600 ar 700. T.y., auksilijus b\xc5\xabdavo bataliono dyd\xc5\xbeio._NEWLINE_Dalis auksilij\xc5\xb3 buvo priskirti limitan\xc4\x97jams, ypa\xc4\x8d bazav\xc4\x99si prie Dunojaus. Neai\xc5\xa1ku, kuo jie skyr\xc4\x97si nuo palatin\xc5\xb3 auksilij\xc5\xb3."